Poštovane dame i gospodo poslanici, poštovani gosti, otvaram 2. sjednicu Predstavničkog doma Parlamentarne skupštine Bosne i Hercegovine. Poštovane dame i gospodo poslanici, cijenjeni gosti, ja se izvinjavam što današnja sjednica kasni 20 minuta. To smo uradili svjesno i namjerno, zamoljeni smo od nekih koleginica i kolega da sačekamo zbog vremenskih prilika. To se ubuduće neće dešavati, sjednice će počinjati u vrijeme kada su zakazane. Molim vas da još jedanputa primite naše izvinjenje. Na današnju sjednicu pozvani su naši redovni gosti: predsjedavajući i članovi Predsjedništva BiH, predsjedavajući i članovi Vijeća ministara BiH, predstavnici međunarodnih organizacija i ambasada u BiH koji redovno prate rad našeg Doma, predstavnici medija. Srdačno pozdravljam sve prisutne poslanike i goste. Nije bilo najava za odsustvo sa današnje sjednice. Gospodin Amir Fazlić je najavio kratko kašnjenje i gospođa Borjana Krišto je u putu i ona je najavila kratko kašnjenje. Prema informaciji službe sjednici je prisutno ukupno 39 poslanika. Konstatiram da sjednica ima kvorum za rad i odlučivanje. Dnevni red današnje sjednice jednoglasno je usaglašen na sjednici Kolegija doma i Kolegija doma u proširenom sastavu, održanim 22. decembra 2014. godine. Na dnevni red uvrštene su tačke koje su u nadležnosti Doma, za koje postoje materijali i za koje nije bilo potrebe čekati na formiranje komisija. Ostale tačke razmatrat će se na narednoj sjednici planiranoj za 15. januar 2015. godine, a materijali su vam već dostavljeni u klubove. Otvaram raspravu o predloženom dnevnom redu. Ko želi da govori? Ako se niko ne javlja za riječ ja zaključujem raspravu i konstatujem da je dnevni red današnje sjednice kako slijedi Dnevni red 1. Usvajanje Zapisnika konstituirajuće sjednice Predstavničkog doma Parlamentarne skupštine BiH; 2. Izbor članova stalnih komisija Predstavničkog doma: a) Ustavnopravne komisije, b) Komisije za vanjske poslove, 2 c) Komisije za vanjsku trgovinu i carine, d) Komisije za finansije i budžet, e) Komisije za saobraćaj i komunikacije, f) Komisije za ostvarivanje ravnopravnosti spolova; 3. Izvještaj komisije Kolegija o nastojanju za postizanje saglasnosti o Prijedlogu zakona o carinskoj politici u Bosni i Hercegovini – predlagač: Vijeće ministara BiH, zakon broj: 01,02-02-1-35/14, od 15.09.2014. (zakon u prvom čitanju); 4. Izvještaj komisije Kolegija o nastojanju za postizanje saglasnosti o Prijedlogu zakona o izmjenama i dopunama Zakona o Vijeću ministara BiH – predlagač: Vijeće ministara BiH, zakon broj: 01,02-02-1-37/14, od 23.09.2014. (zakon po hitnom postupku). Prelazimo na realizaciju dnevnog reda. Prva tačka dnevnog reda je Ad. 1. Usvajanje Zapisnika konstituirajuće sjednice Predstavničkog doma Parlamentarne skupštine BiH Zapisnik ste dobili. Otvaram raspravu povodom Zapisnika. Ima li primjedbi? Izvolite. Da li se neko javlja za riječ? Ne javlja se niko za riječ, nema prijavljenih. Zaključujem raspravu. Prelazimo na drugu tačku dnevnog reda, to je, Ad. 2. Izbor članova stalnih komisija Predstavničkog doma: a) Ustavnopravne komisije, b) Komisije za vanjske poslove, c) Komisije za vanjsku trgovinu i carine, d) Komisije za finansije i budžet, e) Komisije za saobraćaj i komunikacije, f) Komisije za ostvarivanje ravnopravnosti spolova;
Hvala gospodine predsjedavajući. Uvažene klegice i kolege, dame i gospodo. Dakle, kako ste rekli u uvodu, ovo je prijedlog koji smo usvojili jednoglasno na Proširenom kolegiju. Ja bih samo zamolio da ispred Kluba SDA napravimo jednu izmjenu. U Ustavnopravnoj komisiji pod brojem 2. umjesto gospodina Halida Genjca ovdje predlažemo izmjenu i da tu ide gospodin Senad Šepić. Dakle, u Ustavnopravnoj komisiji umjesto gospodina Genjca, gospodin Senad Šepić.
Hvala Vam lijepa. Uvaženi zastupnik, gospodin Zaim Backović. Izvolite.
Poštovane kolege, poštovani prisutni. Obzirom na realnu snagu političkih opcija ili kvantum ruku, samo jedna mala sugestija koju sam rekao i na Proširenom kolegiju. Bez obzira kako mi razmatrali i gledali, trebali bi posmatrati i nešto što se zove sklonosti i realno znanje onih koji idu u komisije iz prostog razloga što, ukoliko radimo shodno, isključivo političkoj opciji a ne po onome što posjeduju poslanici, možemo imati i disharmoniju sutra unutar našeg parlamentarnog rada. Tako da u jednom dijelu, koliko sam ja mogao da vidim, oni koji su u realnom obrazovanju, primjera, ne govorim o imenima, za Ustavnu komisiju su u nekoj drugoj, oni iz te druge su u nekoj i tako redom. Trebalo bi ubuduće formirati se i ad hoc komisije, voditi računa o tome šta su realne sklonosti poslanika. I ništa više, hvala vam.
Hvala Vam lijepo gospodine Backoviću. Ko dalje želi da diskutuje? Ako se više niko ne želi javiti za raspravu ja ću onda okončati raspravu po ovoj tački dnevnog reda. Prelazimo na treću tačku dnevnog reda, a to je, Ad. 3. Izvještaj komisije Kolegija o nastojanju za postizanje saglasnosti o Prijedlogu zakona o carinskoj politici u Bosni i Hercegovini – predlagač: Vijeće ministara BiH (zakon u prvom čitanju) Ovdje je riječ o Prijedlogu zakona koji je razmatran u prošlom sazivu Doma na 73. sjednici, održanoj 25. septembra 2014. godine. Prilikom glasanja o Prijedlogu zakona u prvom čitanju nije bilo potrebne entitetske većine, te je upućen na usaglašavanje Kolegiju Doma kao komisiji. Kolegij u ranijem sastavu nije postigao saglasnost o Prijedlogu zakona o carinskoj politici u BiH u prvom čitanju. Izvještaj komisije Kolegija ste dobili. Rasprava je zaključena, ostaje nam da se izjasnimo u drugom krugu o Prijedogu zakona o carinskoj politici u BiH u prvom čitanju. 4 Prelazimo na četvrtu tačku dnevnog reda, to je, Ad. 4. Izvještaj komisije Kolegija o nastojanju za postizanje saglasnosti o Prijedlogu zakona o izmjenama i dopunama Zakona o Vijeću ministara BiH – predlagač: Vijeće ministara BiH (zakon po hitnom postupku)